नशे के घातक प्रभाव से लोग अनजान: साध्वी अदित
पटियाला | दिव्यज्योति जाग्रति संस्थान की ओर से मिर्चिया मंदिर, चौक बाजार समाना में चार-दिवसीय श्री शिव कथा करवाई गई। पहले दिन संस्थान के संस्थापक और संचालक साध्वी अदिति भारती ने कहा कि जागरुकता के अभाव में ही आज करोड़ों लोग नशे के घातक प्रभावों से अंजान हैं। नशे में इंसान ऐसा घिनौना कर्म कर बैठता है कि नशे की अवस्था से बाहर आने पर उसके पास पछतावा ही बचता है। जब तक व्यक्ति को उसके बोझिल पलों को अलौकिक आनंद से भरने की कोई बेहतर तकनीक नहीं दी जाएगी तब तक इंसान के कदमों को नशे की ओर बढ़ने से रोका नहीं जा सकता। कहा कि यह श्रेष्ठतर आनंद केवल अध्यात्म से ही प्राप्त हो सकता है।
उन्होंने कहा कि अध्यात्म एक प्रायोगिक विधि है जो आत्म या परम स्वरूप का साक्षात्कार करवाती है। केवल समय के पूर्ण सद्गुरू के चरणों में ही ऐसा संभव है। कथा के प्रथम दिवस के अंतिम में प्रभु की पावन आरती का गायन हुआ। यहां सुनील कुमार, रवि कुमार, जय गोपाल, प्रेेम चंद, अर्जुन कुमार, दुर्गा दास, सुर्जन प्रकाश, ओदेश कुमार, सतपाल कुमार, नितिन कुमार और दिनेश कुमार मौजूद थे।
साध्वी अदिति भारती
hin_Deva hin_Deva hin_Deva mai_Deva